
Da li je pokuđeno živjeti daleko od grada ?


* 
* 
* 
* 
* 
* 
* 
* 
* 
* 

 

Da li je pokuđeno živjeti daleko od grada ?
===========================================

 

Sevban, radijallahu anhu, prenosi da mu je Allahov Poslanik, sallallahu alejhi ve sellem, jednom prilikom rekao: “Nemoj živjeti na selu jer je život na selu poput života u mezarju!”


Ibn Abbas, radijallahu anhu, prenio je sljedeći hadis: “Ko bude živio u pustinji ogrubjet će, ko se bude prekomjerno bavio lovom bit će nemaran, a ko posjeti vladara dopast će smutnje. ‘”


Propisi u vezi s poglavljem :


Prvo, ljudi su na selima uglavnom zaokupljeni poljoprivredom i žive od nje, pa su zato ushićeni zbog zemlje i mnogo je vole.


Drugo, ne treba živjeti u pustinji i u udaljenim mjestima jer su to mjesta na kojima većinom vladaju neznanje i nemar. Fadlullah el-Džejlani zapisao je u djelu Fadlullahis-Samed, 4/38: “Sela su odvojena od metropola i učenih ljudi te nisu posjećena i u njima su većinom prisutni neznanje i novotarije. Život na selu umrtvljuje čovjeka jer ne prisustvuje nikakvim druženjima ni manifestacijama … ”


El-Munavi, u djelu Fejdul-Kadir, 6/401 , kaže: “Hadis znači da ne treba živjeti u pustinji, daleko od civilizacije, i to je potvrđeno i kur'anskim tekstom. Uzvišeni je Allah u ajetu: ‘Allah je bio dobar prema meni kad me je iz tamnice izbavio i vas iz pustinje doveo .. .’ , dolazak Jusufove braće iz pustinje, istaknuo kao blagodat prema Jusufu i njegovoj porodici. Jedan od Jusufove braće premještanje sa sela u Egipat ubrojio je u Božije blagodati i zahvalio se Gospodaru: ‘Hvala Allahu, Koji me doveo iz zemlje neukih i grubih ljudi u zemlju blagih ljudi i učenjaki”


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


